**Apstiprināti**

ar Ķekavas novada domes

2023.gada \_\_.decembra sēdes

lēmumu Nr.\_\_ (protokols Nr.\_\_.)

**Saistošie noteikumi Nr.\_\_\_\_\_**

**Grozījumi Ķekavas novada pašvaldības 2023.gada 22.februāra saistošajos noteikumos Nr.4/2023 “Par sociālajiem pakalpojumiem Ķekavas novadā”**

 *Izdoti saskaņā ar*

 *Sociālo pakalpojumu un sociālās palīdzības likuma*

*3.panta trešo daļu, Pašvaldību likuma 44.panta otro daļu*

Izdarīt Ķekavas novada pašvaldības 2023.gada 22.februāra saistošajos noteikumos Nr.4/2023 “Par sociālajiem pakalpojumiem Ķekavas novadā” šādus grozījumus:

1. Izteikt saistošo noteikumu 5.punktu šādā redakcijā:

*“5. Sociālā darba speciālists izvērtē nepieciešamību un Sociālais dienests pieņem lēmumu par sociālā pakalpojuma (aprūpes mājās pakalpojums, aprūpes pakalpojums bērniem ar invaliditāti, dienas aprūpes centra pakalpojums, īslaicīgās aprūpes pakalpojums ilgstošas sociālās aprūpes institūcijā, ilgstošas sociālās aprūpes un sociālās rehabilitācijas pakalpojums pilngadīgām personām, sociālās rehabilitācijas pakalpojumi bērniem ar invaliditāti, grupu mājas (dzīvokļa) pakalpojums) piešķiršanu, ko sniedz pašvaldības aģentūra “Ķekavas sociālās aprūpes centrs”. Objektīvu apstākļu dēļ ilgstošas sociālās aprūpes un sociālās rehabilitācijas pakalpojumu, dienas aprūpes centra pakalpojumu un grupu mājas (dzīvokļa) pakalpojumu nodrošina citi valsts vai pašvaldības pakalpojumu sniedzēji.”.*

1. Papildināt saistošo noteikumu 6.punktu ar 6.14., 6.15. un 6.16.apakšpunktiem šādā redakcijā:

*“6.14. pašvaldības aģentūras "Ķekavas sociālās aprūpes centrs" nodrošinātie sociālās rehabilitācijas pakalpojumi bērniem ar invaliditāti;*

*6.15. grupu mājas (dzīvokļa) pakalpojums;*

*6.16. specializētās darbnīcas pakalpojums.”.*

1. Izteikt saistošo noteikumu 10.punktu šādā redakcijā:

*“10. Pēc lēmuma pieņemšanas par sociālā pakalpojuma piešķiršanu, sociālo pakalpojumu nodrošina pakalpojuma sniedzējs, ar kuru Sociālais dienests un persona vai personas likumiskais pārstāvis noslēdzis līgumu par pakalpojuma sniegšanu un samaksu, ja noteikumos nav noteikts citādi.”*

1. Papildināt saistošo noteikumu 11.punktu ar 11.9., 11.10. un 11.11.apakšpunktiem šādā redakcijā:

*“11.9. pašvaldības aģentūras "Ķekavas sociālās aprūpes centrs" nodrošinātie sociālās rehabilitācijas pakalpojumi bērniem ar invaliditāti;*

*11.10. grupu mājas (dzīvokļa) pakalpojums;*

*11.11. specializētās darbnīcas pakalpojums.”*

1. Izteikt saistošo noteikumu X. nodaļas nosaukumu un 28.punktu šādā redakcijā:

*“****X. Dienas aprūpes centra pakalpojums***

*28. Dienas aprūpes centra pakalpojums ir sociālās aprūpes un sociālās rehabilitācijas pakalpojums, kas dienas laikā nodrošina personai uzraudzību, sociālo prasmju attīstīšanu un brīvā laika pavadīšanas iespējas.”*

1. Izteikt saistošo noteikumu 39.punktu šādā redakcijā:

*“39. Īres pakalpojumu ir tiesības saņemt, pamatojoties uz sociālā darbinieka atzinumu, Ķekavas novada sociāli mazaizsargātām personām, ģimenēm ar bērniem, kuru mājsaimniecībām ir piešķirts trūcīgas vai maznodrošinātas mājsaimniecības statuss, vai kuras nonākušas krīzes situācijā.”.*

1. Izteikt saistošo noteikumu 49. un 50.punktu šādā redakcijā:

*“49. Aprūpes pakalpojumu ir tiesīga sniegt bērna likumiskā pārstāvja vai audžuģimenes izvēlēta fiziska persona, kurai ir darba vai personīgā pieredze saskarsmē ar personu ar invaliditāti, ja izvēlētā persona nav bērna pirmās pakāpes radinieks (turpmāk – pakalpojuma sniedzējs). Aprūpes pakalpojumu var sniegt vairākām personām ar invaliditāti, nepārsniedzot 40 stundas nedēļā.*

*50. Aprūpes pakalpojumu finansē no pašvaldības budžeta, sedzot aprūpes pakalpojuma vienas pakalpojuma stundas izmaksas, iekļaujot visus nodokļus, kas saistīti ar pakalpojuma sniegšanu, Ministru kabineta noteikumos par asistenta, pavadoņa un aprūpes pakalpojumu personām ar invaliditāti noteiktajā minimālajā apmērā. Atlīdzības samaksas attaisnojuma dokumentus norāda noteikumu 56.punktā noteiktajā līgumā.”.*

1. Izteikt saistošo noteikumu 54.punktu šādā redakcijā:

*“54. Sociālais dienests mēneša laikā pēc bērna likumiskā pārstāvja vai audžuģimenes iesnieguma un visu lēmuma pieņemšanai nepieciešamo dokumentu saņemšanas pieņem vienu no šādiem lēmumiem:*

 *54.1. par aprūpes pakalpojuma piešķiršanu, nosakot:*

*54.1.1.aprūpes pakalpojuma apjomu (stundas mēnesī) atbilstoši “Aprūpes pakalpojuma nepieciešamības novērtēšanas un apjoma noteikšanas anketai”, nepārsniedzot Ministru kabineta noteikumos par asistenta, pavadoņa un aprūpes pakalpojumu personām ar invaliditāti noteikto maksimālo stundu skaitu kalendāra mēnesī;*

*54.1.2.aprūpes pakalpojuma saņemšanas periodu (uz laiku ne ilgāku par trim gadiem vai ne ilgāku par Veselības un darbspēju ekspertīzes ārstu valsts komisijas (turpmāk - VDEĀK) noteiktā invaliditātes termiņa beigām, atkarībā no tā, kurš no termiņiem ir īsāks);*

 *54.2. par atteikumu piešķirt aprūpes pakalpojumu, ja bērns neatbilst noteikumu un Invaliditātes likumā noteiktajiem aprūpes pakalpojuma piešķiršanas kritērijiem un saņemšanas nosacījumiem.”.*

9. Papildināt saistošos noteikumus ar 54.1 punktu šādā redakcijā:

“*54.1 Aprūpes pakalpojuma sniegšana bērnam tiek pārtraukta uz laiku, kamēr bērns atrodas ilgstošas sociālās aprūpes un sociālās rehabilitācijas institūcijā, stacionārā ārstniecības iestādē vai ieslodzījuma vietā.”.*

1. Svītrot saistošo noteikumu 55.punktu.
2. Papildināt saistošos noteikumus ar XVI.1 nodaļu šādā redakcijā:

***“XVI.1******Pašvaldības aģentūras "Ķekavas sociālās aprūpes centrs" nodrošinātie sociālās rehabilitācijas pakalpojumi bērniem ar invaliditāti***

*62.1**Pašvaldības aģentūra "Ķekavas sociālās aprūpes centrs" nodrošina šādus sociālās rehabilitācijas pakalpojumus bērniem ar invaliditāti - ergoterapeita pakalpojumu, fizioterapeita pakalpojumu un psihologa pakalpojumu (turpmāk – sociālie rehabilitācijas pakalpojumi bērniem ar invaliditāti), lai sekmētu bērnu ar funkcionāliem traucējumiem sociālās funkcionēšanas spēju attīstību vai uzlabošanu, lai veicinātu bērnu iekļaušanos sabiedrībā.*

*62.2**Tiesības saņemt sociālās rehabilitācijas pakalpojumus bērniem ar invaliditāti ir bērniem ar funkcionāliem traucējumiem, kuriem ar VDEĀK lēmumu ir noteikta invaliditāte.*

*62.3Bērniem, kuri atbilst noteikumu 62.2**punktam, ir tiesības kalendāra gadā saņemt:*

 *62.3 1. līdz 15 ergoterapeita pakalpojumiem;*

*62.3 2. līdz 15 fizioterapeita pakalpojumiem;*

*62.3 3. līdz 15 psihologa pakalpojumiem.*

*62.4Pēc lēmuma pieņemšanas par sociālās rehabilitācijas pakalpojumu bērniem ar invaliditāti piešķiršanu, bērna likumiskais pārstāvis slēdz līgumu ar pašvaldības aģentūru "Ķekavas sociālās aprūpes centrs" par sniedzamo pakalpojumu saturu un apmēru.*

*62.5Sociālās rehabilitācijas pakalpojumu bērniem ar invaliditāti pieprasīšanai bērna likumiskais pārstāvis Sociālajā dienestā uzrāda personu apliecinošu dokumentu un iesniedz:*

*62.5**1. iesniegumu, kurā norāda Sociālās rehabilitācijas pakalpojumu bērniem ar invaliditāti veidu;*

*62.52. ģimenes ārsta vai ārsta speciālista izziņu par bērna veselības stāvokli, normatīvajos aktos noteikto medicīnisko kontrindikāciju neesamību, funkcionālo spēju traucējumu smaguma pakāpi, norādot rekomendācijas aprūpei un profilaksei.”.*

1. Papildināt saistošos noteikumus ar XVI.2 nodaļu šādā redakcijā:

***“XVI.2 Grupu mājas (dzīvokļa) pakalpojums***

 *62.6 Grupu mājas (dzīvokļa) pakalpojums nodrošina mājokli un individuālu atbalstu sociālo problēmu risināšanā, prasmju un iemaņu attīstīšanā, lai persona varētu uzsākt patstāvīgu dzīvi vai spētu pēc iespējas neatkarīgi funkcionēt grupu mājā (dzīvoklī).*

*62.7 Grupu mājas (dzīvokļa) pakalpojumu ir tiesīgas saņemt pilngadīgas personas ar garīga rakstura traucējumiem, kuras objektīvu apstākļu dēļ nevar dzīvot patstāvīgi, un, kuras, pēc valsts finansētu ilgstošas sociālās aprūpes un sociālās rehabilitācijas institūciju pakalpojumu saņemšanas, pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas sociālās aprūpes institūcijā, un, kurām ir noteikta I vai II grupas invaliditāte.*

*62.8 Grupu mājas (dzīvokļa) pakalpojumu personai pārtrauc sniegt, ja personai ir noteiktas speciālās (psihiskās) kontrindikācijas cita pakalpojuma saņemšanai vai personai piešķirts cits atbilstošs sociālais pakalpojums, vai persona uzsākusi patstāvīgu dzīvi. Šādos gadījumos pakalpojums sniedzams līdz cita atbilstoša sociālā vai veselības aprūpes pakalpojuma saņemšanai vai patstāvīgas dzīves uzsākšanai, bet ne ilgāk kā 1 (vienu) mēnesi no lēmuma par pakalpojuma sniegšanas pārtraukšanas.*

*62.9 Personai ir pienākums norēķināties par izdevumiem, kas saistīti ar mājokļa uzturēšanu (apkure, elektrība, ūdens, kanalizācija, atkritumu izvešana, apsaimniekošana u.c.).”*

13. Papildināt saistošos noteikumus ar XVI.3 nodaļu šādā redakcijā:

***“XVI.3 Specializētās darbnīcas pakalpojums***

 *62.10 Specializētās darbnīcas pakalpojums ir darbnīcas ar speciāli pielāgotām darba vietām un nodrošinātu speciālistu atbalstu personām ar garīga rakstura traucējumiem darbspējīgā vecumā. Pakalpojuma mērķis ir attīstīt personu sociālās un funkcionālās prasmes, veicināt un motivēt šo personu iesaisti nodarbinātības pasākumos un integrāciju sabiedrībā.*

*62.11 Specializētās darbnīcas pakalpojumu ir tiesīgas saņemt pilngadīgas personas ar garīga rakstura traucējumiem, kuras, pēc ilgstošas sociālās aprūpes un sociālās rehabilitācijas institūciju pakalpojumu saņemšanas, pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas sociālās aprūpes institūcijā, un, kurām ir noteikta I vai II grupas invaliditāte.”.*

1. Aizstāt saistošo noteikumu tekstā vārdus “Ķekavas sociālās aprūpes centrs” ar vārdiem “Ķekavas novada veselības un sociālās aprūpes centrs”.

Domes priekšsēdētājs: (\*PARAKSTS) Juris Žilko

**Saistošo noteikumu Nr. \_\_\_/2023**

**“Grozījumi Ķekavas novada pašvaldības 2023.gada 22.februāra saistošajos noteikumos Nr.4/2023 “Par sociālajiem pakalpojumiem Ķekavas novadā””**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. 1. Mērķis un nepieciešamības pamatojums
 | 1. Saistošo noteikumu izdošanas mērķis ir papildināt Ķekavas novada pašvaldības 2023.gada 22.februāra saistošos noteikumus Nr.4/2023 “Par sociālajiem pakalpojumiem Ķekavas novadā” (turpmāk – saistošie noteikumi Nr.4/2023) ar XVI.1 nodaļu “Pašvaldības aģentūras "Ķekavas sociālās aprūpes centrs" nodrošinātie sociālās rehabilitācijas pakalpojumi bērniem ar invaliditāti”, lai nodrošinātu sabiedrībā balstītu sociālo pakalpojumu pieejamību un nepārtrauktību, noslēdzoties valsts finansētās programmas „Izaugsme un nodarbinātība” 9.2.2.specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1. pasākuma „Deinstitucionalizācija” projektam Nr.9.2.2.1/15/1/002 “Deinstitucionalizācija un sociālie pakalpojumi personām ar invaliditāti un bērniem” (turpmāk – ESF DI projekts),kā arī papildināt saistošos noteikumus Nr.4/2023 ar XVI.2 nodaļu “Grupu mājas (dzīvokļa) pakalpojums”, jo Ķekavā, Gaismas ielā 19 k.8, 4.stāvā notiek grupu dzīvokļu izveide, īstenojot projekta Nr. 9.3.1.1/19/I/025 “Sabiedrībā balstītu sociālo pakalpojumu infrastruktūras izveide un attīstība Ķekavas novada pašvaldībā” 2. kārtu. Līdz 2023. gada beigām plānots, ka tiks izbūvēti 10 grupu dzīvokļi pilngadīgām personām ar garīga rakstura traucējumiem, kurām ir objektīvas grūtības dzīvot patstāvīgi, vienlaikus nav nepieciešama atrašanās ilgstošas sociālās aprūpes un sociālās rehabilitācijas institūcijā.Grupu mājas (dzīvokļa) pakalpojums nodrošina mājokli un individuālu atbalstu sociālo problēmu risināšanā, prasmju un iemaņu attīstīšanā, lai persona varētu uzsākt patstāvīgu dzīvi vai spētu pēc iespējas neatkarīgi funkcionēt grupu dzīvoklī.Jānorāda, ka līdz 2023. gada 30. septembrim Sociālajam dienestam bija iespēja sniegt sociālās rehabilitācijas pakalpojumus bērniem ar funkcionāliem traucējumiem un viņu vecākiem ESF DI projekta ietvaros.Savukārt līdz 2023.gada 30.novembrim ir iespēja sniegt sociālos pakalpojumus, kuru izmaksas tiek kompensētas, balstoties uz  Vienības izmaksu metodiku - sociālās aprūpes pakalpojumu bērniem ar funkcionāliem traucējumiem un sabiedrībā balstītus sociālos pakalpojums personām ar garīga rakstura traucējumiem ESF DI projekta ietvaros.Saistošie noteikumi Nr.4/2023 tiek papildināti arī ar XVI. 3 nodaļu “Specializētās darbnīcas pakalpojums”. Pakalpojuma mērķis ir attīstīt personu ar garīga rakstura traucējumiem sociālās un funkcionālās prasmes, veicināt un motivēt šo personu iesaisti nodarbinātības pasākumos un integrāciju sabiedrībā.2.Ar grozījumiem saistošo noteikumu Nr.4/2023 X.nodaļai ir precizēts nosaukums, un 28.punktā ir noteikts, ka Dienas aprūpes centra pakalpojumu var saņemt arī pie citiem pakalpojuma sniedzējiem, ne tikai pašvaldības aģentūras “Ķekavas sociālās aprūpes centrs” dienas aprūpes centrā “Gaismas iela”.3.Ar grozījumiem saistošo noteikumu Nr.4/2023 49.punktā tiek noteikts, ka aprūpes pakalpojumu ir tiesīga sniegt bērna likumiskā pārstāvja vai audžuģimenes izvēlēta fiziska persona, kurai ir darba vai personīgā pieredze saskarsmē ar personu ar invaliditāti, ja izvēlētā persona nav bērna pirmās pakāpes radinieks (turpmāk – pakalpojuma sniedzējs). Iepriekš bija noteikts, ka aprūpes pakalpojumu var sniegt fiziska persona, kura nav bērna pirmās pakāpes radinieks vai nedzīvo ar bērnu vienā mājsaimniecībā. Ar šo grozījumu tiek noteikti elastīgāki un labvēlīgāki kritēriji aprūpes pakalpojuma saņemšanai. 4. Ar grozījumiem saistošo noteikumu Nr.4/2023 50.punkts tiek precizēts ar vārdu *“minimālajā”* un papildināts ar teikumu: Atlīdzības samaksas attaisnojuma dokumentus norāda noteikumu 56.punktā noteiktajā līgumā. Šis teikums iepriekš bija iekļauts 55.punktā, kurš ar grozījumiem tiek svītrots no Saistošiem noteikumiem Nr.4/2023.5. Ar grozījumiem saistošo noteikumu Nr.4/2023 54.punktā tiek precizēts, kādus lēmumus pieņem Sociālais dienests. 6. Saistošie noteikumi tiek papildināti ar 54.1 punktu, kurš nosaka, ka aprūpes pakalpojuma sniegšana bērnam tiek pārtraukta uz laiku, kamēr bērns atrodas ilgstošas sociālās aprūpes un sociālās rehabilitācijas institūcijā, stacionārā ārstniecības iestādē vai ieslodzījuma vietā.1. Ar grozījumiem saistošo noteikumu Nr.4/2023 39.punktā tiek precizēta sociālās mājas īres pakalpojuma saņemšanas kārtība.
 |
| 1. 2.Fiskālā ietekme uz pašvaldības budžetu
 | 1.Saskaņā ar Valsts sociālās apdrošināšanas aģentūras sniegtajiem datiem 2023.gadā Ķekavas novadā ir 154 bērni ar invaliditāti. Līdz 2023.gada 30.septembrim Sociālajam dienestam bija iespēja sniegt sociālās rehabilitācijas pakalpojumus bērniem ar funkcionālajiem traucējumiem un viņu vecākiem ESF DI projekta ietvaros. No 2023.gada 1.oktobra sociālās rehabilitācijas pakalpojumus bērniem sniegs Ķekavas novada pašvaldības aģentūra "Ķekavas sociālās aprūpes centrs", kuras 2023.gada budžetā ir paredzēti līdzekļi sociālās rehabilitācijas pakalpojumiem bērniem ar invaliditāti. Papildus finanšu līdzekļi nav nepieciešami.2.Attiecībā uz grupu mājas (dzīvokļa) pakalpojumu un specializēto darbnīcu pakalpojumu ietekme uz budžetu nav, jo Sociālā dienesta 2023.gada budžetā ir paredzēti līdzekļi četriem Ķekavas novada iedzīvotājiem, kuri saņem grupu mājas (dzīvokļa) un specializēto darbnīcu pakalpojumus.  |
| 1. 3.Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Sociālā ietekme – plānots, ka saistošie noteikumi pozitīvi ietekmēs mērķgrupas, uz kurām attiecināms saistošo noteikumu tiesiskais regulējums, jo tie ir bērni ar funkcionāliem traucējumiem, kuriem ar VDEĀK lēmumu ir noteikta invaliditāte, kā arī pilngadīgie cilvēki ar garīga rakstura traucējumiem, kuriem ir objektīvas grūtības dzīvot patstāvīgi, vienlaikus nav nepieciešama atrašanās ilgstošas sociālās aprūpes un sociālās rehabilitācijas institūcijā.Ietekme uz iedzīvotāju veselību – saistošo noteikumu tiesiskais regulējums rada tiešu, labvēlīgu ietekmi uz pašvaldības iedzīvotāju veselību un sociālo nodrošinātību.Plānots, ka saistošie noteikumi sekmēs bērnu ar funkcionāliem traucējumiem sociālās funkcionēšanas spēju attīstību vai uzlabošanu, lai veicinātu bērnu iekļaušanos sabiedrībā, kā arī sekmēs pilngadīgo cilvēku ar garīga rakstura traucējumiem prasmju un iemaņu attīstīšanu, lai persona varētu uzsākt patstāvīgu dzīvi vai spētu pēc iespējas neatkarīgi funkcionēt grupu dzīvoklī, kā arī, apmeklējot specializētās darbnīcas, tiks nodrošinātas darba prasmju veicinošas aktivitātes.Ietekme uz vidi - nav paredzēta.Ietekme uz uzņēmējdarbības vidi pašvaldības teritorijā - nav paredzēta.Ietekme uz konkurenci - nav paredzēta. |
| 4. Ietekme uz administratīvajām procedūrām un to izmaksām | Visas personas, kuras skar šo noteikumu piemērošana, var vērsties Ķekavas novada sociālajā dienestā (turpmāk – Sociālais dienests) un Ķekavas novada pašvaldības aģentūrā "Ķekavas sociālās aprūpes centrs".Sociālā dienesta pieņemtos lēmumus un faktisko rīcību var apstrīdēt pašvaldībā pašvaldības nolikumā noteiktā kārtībā.Pašvaldības nolikumā noteiktā kārtībā pieņemtu lēmumu var pārsūdzēt Administratīvajā rajona tiesā Administratīvā procesa likumā noteiktajā kārtībā.Saistošie noteikumi tiks publicēti oficiālajā izdevumā “Latvijas Vēstnesis ” un ievietoti pašvaldības mājas lapā. Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | Saistošie noteikumi izstrādāti Pašvaldību likuma 4.panta pirmās daļas 9.punktā noteiktajai pašvaldības funkcijai nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus.Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | Saistošo noteikumu izpildi nodrošinās Sociālais dienests un Ķekavas novada pašvaldības aģentūra "Ķekavas sociālās aprūpes centrs".Attiecībā uz darba vietām, izstrādājot darbinieku amatu klasifikācijas kataloga izmaiņas 2023.gadam, Ķekavas novada pašvaldības aģentūra "Ķekavas sociālās aprūpes centrs" jau paredzēja papildus amata vietas fizioterapeitam, psihologam un ergoterapeitam, līdz ar to nebūs ietekme uz cilvēkresursiem. |
| 7.Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8.Izstrādes gaitā veiktās konsultācijas ar privātpersonām un institūcijām | Saistošo noteikumu projektu izstrādājis Sociālais dienests.Saistošo noteikumu izstrādes gaitā ir veiktas konsultācijas ar Ķekavas novada pašvaldības aģentūras "Ķekavas sociālās aprūpes centrs" darbiniekiem jautājumos saistībā ar grupu mājas (dzīvokļa) pakalpojumu un pakalpojumiem, ko nodrošinās Ķekavas novada pašvaldības aģentūra "Ķekavas sociālās aprūpes centrs" - sociālās rehabilitācijas pakalpojumiem bērniem ar invaliditāti. Saistošo noteikumu projekts tiks publicēts pašvaldības mājas lapā sabiedrības viedokļa noskaidrošanai, paredzot termiņu, kas nav mazāks par divām nedēļām, no\_\_.\_\_.2023. līdz \_\_.\_\_.2023. |

Domes priekšsēdētājs: (\*PARAKSTS) Juris Žilko